འདོ་ཕྱུག་གྲོང་ཚོ་ནི་གཙང་གསུམ་ཆུ་འགོའི་ལྟེ་བར་གནས་ཤིང་།མཚོ་བོད་གཞུང་ལམ་དང་མཚོ་བོད་ལྕགས་ལམ་ཡང་གྲོང་ཚོ་དེ་ག་བརྒྱུད་དགོས་ཅིང་།གྲོང་ཚོ་དེའི་ནུབ་ཁུ་ཁུ་ཤི་རི་དང་།བྱང་གཡུ་འབྲུག་ལྷ་རྩེས་ས་མཚམས་བྱས་པའི་མཚོ་ནུབ་སོག་རིགས་བོད་རིགས་རང་སྐྱོང་ཀྲོའུ་དང་འབྲེལ་ཡོད་པ་རེད།འདོ་ཕྱུག་གྲོང་ཚོའི་འབྲོག་དུད་ཙམ་གྱི་རྩྭ་ར་ཁུ་ཁུ་ཤི་རིའི་ཁོངས་སུ་ཡོད།རྩྭ་ཐང་དེ་ནི་འབྲོག་པ་ཚོའི་འཚོ་བ་སྐྱེལ་སའི་ཁྱིམ་གཞིས་ལྟ་བུ་ཡིན་པ་མ་ཟད།ད་དུང་བདག་ཏུ་མ་བཟུང་བའི་སྲོག་ཆགས་སྣ་ཚོགས་ཀྱི་དགའ་ཚལ་ལྟ་བུ་ཡང་ཡིན་པ་རེད།